Ομάδα κατοίκων στην Μυτιλήνη δεν επέτρεψε το μεσημέρι της Πέμπτης, 05.03.2020, στο πλοίο «Mare Liberum» να δέσει για τροφοδοσία στο λιμάνι της πόλης.

Το πλοίο ανήκει στην μη κυβερνητική οργάνωση με την ονομασία «Sea Watch» με εμπειρία στις θαλάσσιες επιχειρήσεις έρευνας και διάσωσης.

Ένταση στην Μυτιλήνη

Το πλοίο αναχώρησε προς άγνωστη κατεύθυνση ενώ από τις λιμενικές αρχές έγινε γνωστό στο πλήρωμα ότι δεν μπορεί να πλεύσει στα ανατολικά και βόρια του νησιού λόγω συνεχιζόμενων ασκήσεων και βολών του Στρατού.

Ας σημειωθεί ότι το πλοίο ήταν δεμένο στο λιμανάκι της Σκάλας Λουτρών, νότια της Μυτιλήνης απ’ όπου αναχώρησε μετά από καταγγελλόμενη επίθεση που δέχθηκαν τα μέλη του, από αγνώστους το βράδυ της περασμένης Κυριακής.